19 ноябрҙә Ғафури районының Сәйетбаба ауылында күренекле ғалим-тюрколог, яҙыусы Жәлил Ғиниәт улы Кейекбаевтың тыуыуына 100 йыл тулыу айҡанлы “Жәлил Кейекбаевтың тормош һәм ижад юлы” темаһына республика кимәлендәге фәнни-ғәмәли конференция уҙҙы. Конференцияны Ғафури районы башҡорттары ҡоролтайы башҡарма комитеты рәйесе Самат Ғәлиуллин алып барҙы. Конференцияла ҡатнашыусыларҙы Ғафури районы хакимиәте башлығы Рәмил Бохаров ҡотланы. Башҡортостан Республикаһы мәғариф министры урынбаҫары Артур Сурин Республика Хөкүмәтенең ҡотлау хатын тапшырҙы.